CELEX: 62009CA0065
Language: fi
Date: 2011-06-16 00:00:00
Title: Yhdistetyt asiat C-65/09 ja C-87/09: Unionin tuomioistuimen tuomio (ensimmäinen jaosto) 16.6.2011 (Bundesgerichtshofin ja Amtsgericht Schorndorfin (Saksa) esittämät ennakkoratkaisupyynnöt) — Gebr. Weber GmbH v. Jürgen Wittmer (C-65/09) ja Ingrid Putz v. Medianess Electronics GmbH (C-87/09) (Kuluttajansuoja — Kulutustavaroiden kauppa ja niihin liittyvät takuut — Direktiivi 1999/44/EY — 3 artiklan 2 ja 3 kohta — Virheellisen tavaran vaihtaminen ainoana oikaisutapana — Virheellinen tavara, jonka kuluttaja on jo asentanut — Myyjän velvollisuus irrottaa virheellinen tavara ja asentaa korvaava tavara — Absoluuttinen kohtuuttomuus — Seuraukset)

30.7.2011   
            
            
               FI
            
            
               Euroopan unionin virallinen lehti
            
            
               C 226/2
            
         Unionin tuomioistuimen tuomio (ensimmäinen jaosto) 16.6.2011 (Bundesgerichtshofin ja Amtsgericht Schorndorfin (Saksa) esittämät ennakkoratkaisupyynnöt) — Gebr. Weber GmbH v. Jürgen Wittmer (C-65/09) ja Ingrid Putz v. Medianess Electronics GmbH (C-87/09)
   (Yhdistetyt asiat C-65/09 ja C-87/09) (1)
   
   (Kuluttajansuoja - Kulutustavaroiden kauppa ja niihin liittyvät takuut - Direktiivi 1999/44/EY - 3 artiklan 2 ja 3 kohta - Virheellisen tavaran vaihtaminen ainoana oikaisutapana - Virheellinen tavara, jonka kuluttaja on jo asentanut - Myyjän velvollisuus irrottaa virheellinen tavara ja asentaa korvaava tavara - Absoluuttinen kohtuuttomuus - Seuraukset)
   2011/C 226/02
   Oikeudenkäyntikieli: saksa
   
      Ennakkoratkaisua pyytäneet tuomioistuimet
   
   Bundesgerichtshof ja Amtsgericht Schorndorf
   
      Pääasioiden asianosaiset
   
   
      Valittaja/kantaja: Gebr. Weber GmbH (C-65/09)/Ingrid Putz (C-87/09)
   
      Vastapuoli/vastaaja: Jürgen Wittmer (C-65/09)/Medianess Electronics (C-87/09)
   
      Oikeudenkäynnin kohde
   
   Ennakkoratkaisupyynnöt — Bundesgerichtshof ja Amtsgericht Schorndorf — Kulutustavaroiden kauppaa ja niihin liittyviä takuita koskevista tietyistä seikoista 25.5.1999 annetun Euroopan parlamentin ja neuvoston direktiivin 1999/44/EY (EYVL L 171, s. 12) 3 artiklan 2 ja 3 kohdan tulkinta — Virheellisen tavaran myynti kuluttajalle ilman, että myyjä on toiminut tuottamuksellisesti — Kuluttajan suorittama asianmukainen asentaminen — Kansallinen lainsäädäntö, jonka mukaan silloin, kun muuta oikaisutapaa ei ole olemassa, myyjä ei ole velvollinen vaihtamaan virheellistä tavaraa siinä tapauksessa, että kustannukset ovat kohtuuttomia — Onko tämä lainsäädäntö yhteensopiva edellä mainittujen yhteisön säännösten kanssa? — Jos se ei ole yhteensopiva, edellä mainitun direktiivin 3 artiklan 3 kohtaan sisältyvän käsitteen ”vaihtaminen vastikkeetta” tulkinta — Kuluttajan asianmukaisesti asentaman virheellisen tavaran irrottamisesta aiheutuneiden kustannusten saattaminen myyjän vastattavaksi
   
      Tuomiolauselma
   
   
               1)
            
            
               Kulutustavaroiden kauppaa ja niihin liittyviä takuita koskevista tietyistä seikoista 25.5.1999 annetun Euroopan parlamentin ja neuvoston direktiivin 1999/44/EY 3 artiklan 2 ja 3 kohtaa on tulkittava siten, että silloin, kun kulutustavara, joka ei ole sopimuksen mukainen ja jonka kuluttaja on ennen virheen ilmenemistä asentanut vilpittömässä mielessä sen luonteen ja käyttötarkoituksen mukaisesti, saatetaan sopimuksen mukaiseksi vaihtamalla se, myyjä on velvollinen joko itse irrottamaan kyseisen tavaran siitä tavarasta, johon se on asennettu, ja asentamaan korvaavan tavaran siihen tavaraan tai vastaamaan tästä irrottamisesta ja korvaavan tavaran asentamisesta aiheutuvista välttämättömistä kustannuksista. Myyjällä on tämä velvollisuus siitä riippumatta, oliko myyjä sitoutunut kauppasopimuksessa asentamaan alun perin ostetun kulutustavaran.
            
         
               2)
            
            
               Direktiivin 1999/44 3 artiklan 3 kohtaa on tulkittava siten, että sen vastaisena on pidettävä sitä, että kansallisessa lainsäädännössä annetaan myyjälle oikeus kieltäytyä vaihtamasta sopimuksen vastaista tavaraa, mikä on ainoa mahdollinen oikaisutapa, sillä perusteella, että kyseisestä vaihtamisesta aiheutuu sille sen velvollisuuden vuoksi, jonka mukaan kyseinen tavara on irrotettava siitä tavarasta, johon se on asennettu, ja korvaava tavara on asennettava siihen tavaraan, kohtuuttomia kustannuksia verrattuna sopimuksen mukaisen tavaran arvoon ja sopimuksen vastaisuuden merkitykseen. Sitä, että kuluttajan oikeus saada virheellisen tavaran irrottamisesta ja korvaavan tavaran asentamisesta aiheutuneet kustannukset korvatuiksi rajoitetaan tällaisessa tilanteessa koskemaan sitä, että myyjä vastaa kohtuullisesta määrästä, ei ole kuitenkaan pidettävä kyseisen säännöksen vastaisena.
            
         
      (1)  EUVL C 90, 18.4.2009.